kardosdrur/scandi-wiki huggingface dataset:
Ralph McKittrick

Ralph McKittrick (17. august 1877 i St. Louis - 4. maj 1923 smst) var en amerikansk golfspiller og tennisspiller som deltog i OL 1904 i St. Louis.

McKittrick vandt en sølvmedalje i golf under OL 1904 i St. Louis. Han var med på det amerikanske hold Trans Mississippi Golf Association som kom på en andenplads i holdkonkurrencen i golf bag et andet amerikansk hold.

Eksterne henvisninger 
 

Golfspillere fra USA
Tennisspillere fra USA
Deltagere ved sommer-OL 1904
Georg Adam Drexel

Georg Adam Drexel (død 1748) var en dansk hofmarmorerer, sten- og billedhugger.

Georg Adam Drexel sluttede september 1739 kontrakt om buffeten til Christiansborg og året efter om arbejderne i Christiansborg Slotskirke. 9. december 1740 fik han bestalling som hofmarmorerer. 

Han var gift med Antoinette Louise Lambert (ca. 1714 - begravet 27. september 1776 i København), datter af dansemester Jean-Baptiste Lambert og Sophie Louise Brinckmann. Hun blev gift 2. gang med hofstukkatør Giovanni-Battista Fossati og 3. gang med hofstukkatør Christophoro Lorenzo Fossati.

Værker 
 Buffet (1739, Christiansborg Slot, sammen med Louis-Augustin le Clerc og Dietrich Schäffer, forsvundet)
 Marmorplader foran 3 gemakker (1740, Frederiksberg Slot)
 Postamenter, vægsokler og søjler til Christiansborg Slotskirke, nederste galleri (1740, forsvundet)
 Flisegulv til samme, efter Nicolai Eigtveds tegning (1740)
 2 kaminer med fodplader samt sålbænke (1742, Bregentved)
 Fliser i pavillon, Sophie Amalienborgs have (1745, sammen med Jacob Fortling)
 4 vandreservoirs, Christiansborg (1745)
 Fliser, Christiansborg, kongens galleri i søndre løngang (1746, sammen med Fortling, forsvundet)
 Fliser, Frederiksberg Have, store lysthus (1747, sammen med Fortling)

Kilder 
 

Hofkunstnere fra Danmark
Billedhuggere fra Danmark
Danskere i 1700-tallet
Stenhuggere fra Danmark
Frederick Semple

Frederick Humphrey Semple (24. december 1872 i St. Louis - 21. december 1927 smst) var en amerikansk golfspiller og tennisspiller som deltog i OL 1904 i St. Louis.

Semple vandt en sølvmedalje i golf under OL 1904 i St. Louis. Han var med på det amerikanske hold Trans Mississippi Golf Association som kom på en andenplads i holdkonkurrencen i golf bag et andet amerikansk hold.

Eksterne henvisninger 
 

Golfspillere fra USA
Tennisspillere fra USA
Deltagere ved sommer-OL 1904
John Maxwell (golfspiller)

John R. Maxwell (16. juli 1871 - 3. juni 1906) var en amerikansk golfspiller som deltog i OL 1904 i St. Louis.

Maxwell vandt en sølvmedalje i golf under OL 1904 i St. Louis. Han var med på det amerikanske hold Trans Mississippi Golf Association som kom på en andenplads i holdkonkurrencen i golf bag et andet amerikansk hold.

Han døde af nyresvigt.

Eksterne henvisninger 
 http://www.sports-reference.com/olympics/athletes/ma/john-maxwell-1.html 

Golfspillere fra USA
Arthur Hussey

Arthur Duncan Hussey (5. marts 1882 - 11. maj 1915) var en amerikansk golfspiller som deltog i OL 1904 i St. Louis.

Hussey vandt en bronzemedalje i golf under OL 1904 i St. Louis. Han var med på det amerikanske hold United States Golf Association som kom på en tredjeplads i holdkonkurrencen i golf bag to andre amerikanske hold.

Eksterne henvisninger 
 http://www.sports-reference.com/olympics/athletes/hu/art-hussey-1.html 

Golfspillere fra USA
Sulkendrup

Sulkendrup er en lille by i Nyborg Kommune. Nær Sulkendrup ligger vandmøllen Sulkendrup Mølle ved Ørbæk Å

Byer i Nyborg Kommune
Jesse Carleton

Jesse Landis Carleton (20. august 1862 - 6. december 1921) var en amerikansk golfspiller som deltog i OL 1904 i St. Louis.

Carleton vandt en bronzemedalje i golf under OL 1904 i St. Louis. Han var med på det amerikanske hold United States Golf Association som kom på en tredjeplads i holdkonkurrencen i golf bag to andre amerikanske hold.

Eksterne henvisninger 
 http://www.sports-reference.com/olympics/athletes/ca/lee-carleton-1.html 

Golfspillere fra USA
Harold Weber

Harold Weber (20. marts 1882 - 7. november 1933) var en amerikansk golfspiller som deltog i OL 1904 i St. Louis.

Weber vandt en bronzemedalje i golf under OL 1904 i St. Louis. Han var med på det amerikanske hold United States Golf Association som kom på en tredjeplads i holdkonkurrencen i golf bag to andre amerikanske hold.

Eksterne henvisninger 
 http://www.sports-reference.com/olympics/athletes/we/harry-weber-1.html 

Golfspillere fra USA
John Cady

John Deere Cady (26. januar 1866 i New York - 12. november 1933 i Chicago) var en amerikansk golfspiller som deltog i OL 1904 i St. Louis.

Cady vandt en sølvmedalje i golf under OL 1904 i St. Louis. Han var med på det amerikanske hold Trans Mississippi Golf Association som kom på en andenplads i holdkonkurrencen i golf bag et andet amerikansk hold.

Eksterne henvisninger 
 http://www.sports-reference.com/olympics/athletes/ca/john-cady-1.html 

Golfspillere fra USA
Personer fra New York
Giulio Guione

Giulio Francesco Guione (1691 Arogno,  Schweiz – begravet 10. juli 1771 i København) var en dansk hofstukkatør, far til Joseph Guione.

Han blev hofstukkatør 1747 og tog borgerskab som murer- og stenhuggermester i København 1750. Guione nævnes som tegner ved det ældre kunstakademi 1746. 

Han blev gift 3. november 1740 i København med Maria Joseph Cardinal (ca. 1718 - begravet 1. marts 1797 i København), formentlig datter af kontrollør NN Cardinal og NN.

Værker 
 Stukarbejder på de fleste kgl. slotte: Christiansborg, Frederiksberg, Fredensborg, Kronborg, Hirschholm og Frydenlund (ca.1740-1771)
Bevarede udsmykninger:
 Bl.a. i det Württembergske Palæ, senere Lerches Palæ, Slotsholmsgade 10 (1744)
 Trappe i Brockdorffs Palæ, Amalienborg (1750)
 Spisesal i Moltkes Palæ, sammesteds (1757-58)
 Marienlyst Slot, Helsingør (1761)
 Audiensgemak, Fredensborg Slot (1765)
 Gardesal, sammesteds (1767)
 Muslingedekoration i grotte i pavillon, sammesteds (1766)

Kilder 
 

Hofstukkatører fra Danmark
Danskere i 1700-tallet
Bernard Redwood

Bernard Boverton Redwood (28. november 1874 - 28. september 1911) var en britisk sportsudøver som deltog i OL 1908 i London.

Redwood blev olympisk mester to gange i vandmotorsport under OL 1908 i London. Han var med på den britiske båd Gyrinus som vandt både klasse B, både under 60 fod og klasse C, 6,5- 8 meter.

OL 1908 var første og sidste gang vandmotorsport var med på det olympiske programmet.

Han døde af lungebetændelse.

Eksterne henvisninger 
 http://www.sports-reference.com/olympics/athletes/re/bernard-redwood-1.html 

Sportsfolk fra Storbritannien
Deltagere for Storbritannien ved sommer-OL 1908
Medaljevindere ved sommer-OL 1908
Olympiske mestre fra Storbritannien
Alison LaPlaca

Alison LaPlaca (født 16. december 1959, i New Jersey) er en amerikansk skuespiller bedst kendt for rollen som yuppie Linda Phillips i Fox sitcoms Duet og dens spin-off Open House, som begge blev vist i slutningen af 1980'erne.

Biografi

Tidlige liv og karriere 
LaPlaca er uddannet på Stevenson High School i Lincolnshire, Illinois, en forstad til Chicago.  Hun gik på Illinois Wesleyan University, hvor hun læste drama. Hun medvirkede i et cirkusshow, Cirkus Fantastic, i Marriotts Great America, nu Six Flags Great America.

Hun flyttede til Hollywood.

Kilder

Eksterne links 
 
 

Personer fra New Jersey
Skuespillere fra USA
Malå kommun

Malå kommun er en kommune i Västerbottens län i Lappland i Sverige. Malå kommun grænser til nabokommunerne Sorsele, Lycksele, Norsjö og Arvidsjaur, den sidste i Norrbottens län. Kommunens administrationscenter ligger i byen Malå.

Samisk sprog 

Samisk har status som officielt minoritetssprog i kommunen og Malå kommune indgår i forvaltningsområdet for samisk sprog i Sverige.

Erhvervsliv 
Kommunen har store skovområder, og Skovbrug og træindustri er vigtige erhverv, men også rendrift drives her, og Sveriges sydligste skovsameby findes i kommunen.

Malå ligger i et område med Nordeuropas mest interessante mineralfelter for udvinding af guld, zink og kobber, og minedrift er et vigtigt erhverv i kommunen. Sveriges geologiska undersökning har sit mineralinformationskontor i Malå, som blandt andet har et borekernearkiv med 3,5 millioner meter med borekerner fra hele Sverige.

Byer 
Malå kommune har kun en by, Malå med 2.050 indbyggere (2010).

Mindre bebyggelser i Malå kommune 
 Adak
 Aspliden
 Rentjärn
 Rökå

Eksterne kilder og henvisninger 

 Officiell hjemmeside for Malå kommune

Kommuner i Västerbottens län
Frederik 2. af Baden

Storhertug Frederik 2. af Baden (; 9. juli 1857 – 9. august 1928) var den sidste storhertug af Baden fra 1907 til sin abdikation ved Novemberrevolutionen i 1918.

Han var bror til Dronning Victoria af Sverige.

Biografi 

Frederik blev født den 9. juli 1857 i Karlsruhe. Han var ældste barn af Storhertug Frederik 1. og Storhertuginde Louise, der var datter af Kejser Vilhelm 1. af Tyskland.

Han tiltrådte som storhertug ved sin fars død i 1907. Han måtte abdicere, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af 1. verdenskrig.

Han døde den 9. august 1928 i i byen Badenweiler i Baden. Da han ikke havde børn, blev han efterfulgt som overhoved for Huset Baden af sin fætter, Prins Maximilian af Baden.

Ægteskab 
Frederik giftede sig den 20. september 1885 på slottet Hohenburg ved Lenggries i Oberbayern med Prinsesse Hilda af Nassau. Hun var datter af Adolf, der var tidligere hertug af Nassau, og i 1900 blev storhertug af Luxembourg. Der blev ikke født børn i ægteskabet.

Forfædre

Eksterne henvisninger 

Storhertuger af Baden
Huset Zähringen
Personer fra Karlsruhe
Jens Stenbæk

Jens Stenbæk (født 1959 i Skellingsted) er en dansk politiker fra Venstre, der var regionsrådsformand i Region Sjælland og næstformand i Danske Regioner fra 2014 til 2017. Tidligere havde han været borgmester i Tornved Kommune fra 1998 til 2005. Han genopstillede ikke ved regionsrådsvalget 2017.

Jens Stenbæk blev valgt som borgmester i Tornved Kommune fra 1998 til 2005. Kommunen, som var kendt for Danmarks højeste skatteprocent, men også for projektet "Guldet og de grønne skove" fra 2004, hvor borgere blev inddraget i udviklingen af fremtidens kommune. Projektet blev senere videreudviklet og blev en del af Holbæk Kommune som lokalfora med borgerinddragelse og lokaldemokrati.

Jens Stenbæk blev ved valget til Holbæk Sammenslutningsudvalg, stemt ind med 6351 stemmer og fik titlen som viceborgmester.

I 2011 var han spidskandidat til regionsrådsvalget i Regions Sjælland. Her fik han flest personlige stemmer. Posten som regionsrådsformand gik dog til socialdemokraten Steen Bach Nielsen.

Jens Stenbæk blev genvalgt som spidskandidat til Venstres liste ved regionsrådsvalget 19. november 2013.

Tidligere tillidsposter 
 Formand for Danske Regioners Løn- og Personalepolitiske udvalg
 Formand for RLTN
 Regionsrådsudvalg: Løn- og Personalepolitisk Udvalg
Formand for Kommunekontaktråd Sjælland - de 17 kommuner i Regions Sjælland.
Medlem af KLs bestyrelse.
Formand KLs teknik- og miljøudvalg. Formand for Nationalt Folkeoplysningsudvalg 
Regionsrådsmedlem
Formand for Pensam

Bestyrelsesarbejde
Efter den politiske karriere har han fra 2017 været bestyrelsesformand for Energikoncernen Andel, og fra 2018 bestyrelsesformand   Professionshøjskolen Absalon samt medlem af Kommunernes Landsforenings Teknologitænketank og bestyrelsesmedlem i flere andre organisationer.

Referencer

Eksterne henvisninger 
 Udnævnelse til formand
 Profil på regionsjaelland.dk 

Regionsrådsmedlemmer fra Venstre
Regionsrådsformænd fra Danmark
Borgmestre fra Venstre
James Somersett

James Somersett var en afrikansk slave, som blev frifundet i en engelsk retssag i 1772. Dommen angik spørgsmål om hvorvidt slaveri var lovligt i England og Wales (dog ikke i det øvrige Britiske Imperium). Afgørelsen, som blev afsagt af lord Mansfield, bestemte følgende:

Slaveri som tilstand er af sådan en beskaffenhed, at det ikke kan forsvares logisk, moralsk eller politisk, men kun ved positiv/nedskreven lov, som kan bevare sin styrke længe efter den logik, de begivenheder og den tidsånd hvoraf slaveriet stammer fra, er blevet slettet af hukommelsen. Det er så frastødende, at intet andet end selve loven kan oppebære det. Uanset hvilke besværligheder, denne dom måtte medføre, kan jeg ikke sige, at denne praksis tillades eller billiges under engelsk lov; og derfor skal den sorte firfindes.

The state of slavery is of such a nature that it is incapable of being introduced on any reasons, moral or political, but only by positive law, which preserves its force long after the reasons, occasions, and time itself from whence it was created, is erased from memory. It is so odious, that nothing can be suffered to support it, but positive law. Whatever inconveniences, therefore, may follow from the decision, I cannot say this case is allowed or approved by the law of England; and therefore the black must be discharged.

Det er omdiskuteret præcis hvilken betydning dommen fik for slaveriet i England efterfølgende. Selvom Lord Mansfield beskrev slaveri som "frastødende", blev slaveri ikke dømt ulovligt og Somersett blev ikke engang fra af sin slavestatus. Strengt taget bestemte dommen kun, at en slave ikke kunne tvinges til at forlade England imod sin vilje. Alligevel anses dommen for en milesten i frigørelsen af de engelske slaver.

Referencer 

Slaver
Englands historie
Briter i 1700-tallet
Sylvester McCoy

Sylvester McCoy (født Percy James Patrick Kent-Smith, 20. august 1943) er en skotsk skuespiller. Han har optrådt i flere børneprogrammer på BBC i 1970'erne og 80'erne, før han fik rollen som den syvende inkarnation af Doctor Who, en science fiction-serie der stadig kører. Han havde rollen som Doktoren fra 1987 til 1989, og var den sidste Doktor i den originale serie. Han havde ligeledes rollen i en film i 1996.
Han spiller rollen som troldmanden Radagast i filmen Hobbitten instrueret af Peter Jackson efter bogen af samme navn.

Eksterne henvisninger 

 

Skuespillere fra Skotland
Hostelling International

Hostelling International, tidligere kendt som International Youth Hostel Federation (IYHF), er en sammenslutning af mere end 90 nationale vandrerhjems-foreninger i mere end 80 lande med mere end 4.500 tilknyttede vandrerhjem på verdensplan. Sammenslutningen er organiseret som en velgørenhedsorganisation og har sit hovedkontor i Storbritannien. Hostelling International blev grundlagt 20. oktober 1932 i Amsterdam af repræsentanter for elleve nationale foreninger, deriblandt én fra Danmark.

Historisk set var vandrerhjem meget forskellige fra mange af vore dages vandrerhjem, men den voksende popularitet for backpacking-kulturen har tvunget dem til at tilpasse konceptet for ikke at miste gæster. Den væsentligste forskel fra tidligere tiders vandrerhjem er i mange lande bortfald af selvhusholdning og tjanser.

Kilder 
 Coburn, Oliver. Youth Hostel Story. London: National Council of Social Service, 1950
 Grassl, Anton and Heath, Graham.  The Magic Triangle: a short history of the world youth hostel movement. [S.l.]: International Youth Hostel Federation, 1982
 Heath, Graham. Richard Schirrmann, the first youth hosteller. Copenhagen : International Youth Hostel Federation, 1962

Kildehenvisninger

Eksterne henvisninger 
 Officiel hjemmeside
 Hostelling International YouTube-kanal

Vandrerhjem
Organisationer fra Storbritannien
Etableret i 1932
Riksbyggen

Riksbyggen er en kooperativ fællesforening for andelsboligforeninger () i Sverige, der forvalter en stor boligmasse, som hovedsagelig tilhører de tilsluttede andelsboligforeninger, men også udlejningslejligheder, industrilokaler, kontorlokaler og plejefaciliteter.

Riksbyggen blev etableret 1940, da der var mangel på boliger og arbejde. Organisationen udspringer af forbund indenfor den svenske LO-sfære og har i dag cirka 2.500 ansatte. Antallet af Riksbyggen-andelsboligforeninger udgør i dag cirka 1.600, og cirka 350.000 mennesker i Sverige bor i boliger der forvaltes af Riksbyggen.

Kilder

Kildehenvisninger

Eksterne henvisninger 
 Officiel hjemmeside 

Organisationer fra Sverige
Etableret i 1940
Boligpolitik
Airstream

Airstream er et luksusmærke indenfor campingvogne og autocampere, der fremstilles i Jackson Center, Ohio i USA. Selskabet, der er en del af  Thor Industries og har mindre end 400 ansatte, er etableret 1931 og det ældste i branchen. Airstream campingvogne er let genkendelige på grund af den karakteristiske form på deres afrundede aluminiums-karrosserier. Formen går tilbage til 1930'erne og er taget fra formgivning skabt af Hawley Bowlus. Bowlus var chefdesigner på  Charles Lindberghs flyvemaskine – Spirit of St. Louis.

I forbindelse med Airstreams 75-års jubilæum i 2006 påbegyndtes produktion af særskilt udviklede produkter for det europæiske marked. Disse har 230 volts el-system og karosseri, aksler og trækstang fremstillet i Tyskland.

Eksterne henvisninger 

 Officiel hjemmeside 

Køretøjsproducenter fra USA
Etableret i 1931
Køretøjsmærker
Around the Sun

Around the Sun er et studiealbum af det amerikanske alternative rockband R.E.M. udgivet 4. oktober 2004.

Spor 
Alle sange er skrevet af Peter Buck, Mike Mills og Michael Stipe.

 "Leaving New York" – 4:49
 "Electron Blue" – 4:12
 "The Outsiders" (feat. Q-Tip) – 4:14
 "Make It All Okay" – 3:43
 "Final Straw" – 4:06
 "I Wanted to Be Wrong" – 4:34
 "Wanderlust" – 3:04
 "Boy in the Well" – 5:22
 "Aftermath" – 3:52
 "High Speed Train" – 5:03
 "The Worst Joke Ever" – 3:37
 "The Ascent of Man" – 4:07
 "Around the Sun" – 4:29

Hitlister

Ugentlige hitslister

Årshitlister

Referencer

Eksterne henvisninger 
 

R.E.M.-album
Album fra 2004
Adolf af Nassau

Adolf af Nassau kan henvise til 

 Adolf af Nassau (tysk konge), en tysk konge fra 1292 til 1298
 Adolf af Nassau (Oranien) (1540-1568), hertug af Nassau
 Adolf 1. af Luxembourg, hertug af Nassau fra 1839 til 1866
UCI World Tour 2013

UCI World Tour 2013 er den tredje udgave af UCI World Tour, efterfølgeren for ProTour. De 28 løb fra 2012-udgaven er medtaget i denne løbsrække. Tour de Hangzhou er eneste nyt løb på World Touren, og vil blive afholdt i Kina umiddelbart før Tour of Beijing. Dermed skal der køres 29 cykelløb fra 22. januar til 20. oktober.

Pointskala 
Som i 2012 er det kun ryttere fra de 18 Prohold som kan optjene point i de 29 løb. Den efterfølgende mandag efter hvert løb bliver den nuværende stilling offentliggjort.

Løb i kategori 1  Tour de France
Løb i kategori 2  Giro d'Italia og Vuelta a España
Løb i kategori 3  Tour Down Under, Paris-Nice, Tirreno-Adriatico, Milan-San Remo, Catalonien Rundt, Flandern Rundt, Baskerlandet Rundt, Paris-Roubaix, Liège-Bastogne-Liège, Romandiet Rundt, Critérium du Dauphiné, Tour de Suisse, Polen Rundt, Eneco Tour, Lombardiet Rundt, Tour of Hangzhou og Tour of Beijing
Løb i kategori 4  E3 Prijs Vlaanderen, Gent-Wevelgem, Amstel Gold Race, La Flèche Wallonne, Clásica de San Sebastián, Vattenfall Cyclassics, GP Ouest-France, Grand Prix Cycliste de Québec og Grand Prix Cycliste de Montréal

Desuden et individuelt klassement, er der også en konkurrence for hold og lande. Point til holdkonkurrencen optjenes ved de fem første ryttere fra hvert hold i de enkelte løb. Nationskonkurrencen foregår også ved at sammentælle de fem første ryttere fra hvert land.

Deltagende hold 
UCI præsenterede 10. december 2012 de 18 ProTeams som skal deltage i samtlige 29 World Tour løb. Derudover kan de enkelte løbsarrangører inviterer et vist antal hold yderlige. Blandt andet har løbsarrangør ASO fire inviterede hold med i Tour de France.

Løbskalender

Klassement

Individuel 
Ryttere med samme pointtal, bliver herefter indplaceret efter hvor mange sejre, derefter 2. pladser, 3. pladser osv. i alle World Tour løb og etaper.

 i alt 53 ryttere har scoret point.

Hold

Sejre på World Tour 2013

Eksterne henvisninger 
 UCI World Tours officielle hjemmeside  på uciworldtour.com

Referencer
Tina French Nielsen

Tina French Nielsen (født 10. februar 1971) er rådmand for Skoleforvaltningen i Aalborg Kommune, valgt for Venstre. Hun er desuden valgt til borgmesterkandidat for Venstre ved kommunalvalget, 2013. Hun har taget en HD i afsætning og bestyrelseslederuddannelse.

Tina French Nielsen blev medlem af Venstre i 1999.

Tina French Nielsen bor i Nibe sammen med sin mand Peter og deres fire børn. 

Tina har været rådmand i Aalborg Kommune siden 1. januar 2007.

Stillinger 
(2007-2021) Rådmand, Aalborg Kommune

(2004-2006) SAP-Konsulent, EDB-Gruppen, Århus

(1996-2004) SAP-Konsulent, Logstor

(1995-1996) Løgstør Rør A/S, Berlin - opstart af nyt salgskontor

(1991-1995) Eksportafdelingen, Løgstør Rør A/S

Bestyrelsesposter og tillidshverv 
Viderupgaard A/S: Medejer og forhenv. bestyrelsesmedlem i større kvæglandbrug.

Nibe Kommune 2001-2005: Viceborgmester & medlem af Økonomiudvalget

Aalborg Kommune 2009-: Rådmand, Skoleforvaltningen, herunder medlem af Erhvervsrådet og Boligudvalget.

Eksterne henvisninger 
 Tina French Nielsens hjemmeside 
 Tina French Nielsens facebookprofil

Kildeliste 

Medlemmer af Aalborg Byråd
Personer fra Aalborg
Kommunalbestyrelsesmedlemmer fra Venstre
Rådmænd i Aalborg
Viceborgmestre fra Venstre
Trivago

trivago er en prissammenligningsside, der sammenligner priser for hoteller og andre overnatningsmuligheder såsom vandrerhjem, Bed & Breakfast med mere.

trivago er lanceret på 55 sprog og sammenligner priser for over 1,3 millioner hoteller hoteller fra over 200 bookingsider (Expedia, Booking.com, Hotels.com osv.).

En søgning på trivago foregår ved at en bruger indtaster hans/hendes søgekriterier (destination og rejsedatoer). Derefter scanner trivago alle hoteltilbud, som udbydes af diverse bookingsider. Brugeren præsenteres for en sammenligning af hoteltilbud, der matcher søgekriterierne. trivago opnår profit igennem cost-per-click modellen, og derfor er trivago gratis for brugerne.

Historie 
Ideen til Trivago opstod i år 2004, og virksomheden blev derefter grundlagt i år 2005 i Düsseldorf, Tyskland. I år 2007 lancerede hjemmesiden platforme i Spanien, Frankrig og England. Et år senere kom platforme for Polen og Sverige, og samme år investerede det britiske firma Howzat Media 1,14 millioner dollars i firmaet. I år 2009 blev de første ikke-europæiske platforme tilgængelige i USA, Kina, Brasilien og Mexico.

Produkt

Sammenligninger af hotelpriser 

Trivago sammenligner hotelpriser. Brugerne begynder deres søgen ved at indtaste en by, et areal, et land, en turistattraktion eller sågar også datoer og typer værelser, de er interesserede i. Ud fra dette kan brugerne gøre deres søgning mere specifik ved at bruge søgeparametre som filtrerer resultaterne, f.eks. i forhold til: WIFI, wellness, strand og pool samt afstanden til et givent sted, for eksempel bymidten. Hotelsammenligningerne tilbyder information fra forskellige kilder som inkluderer partnere, brugere og hotelejere. Informationerne er vist så brugeren kan se de ledige bookingsider, priser, vurderinger, destinationer, billeder af selve ejendommen samt hotelbeskrivelser. Trivagos hotelvurderinger er baseret på anmeldelser fra flere forskellige bookingsider samt trivago egne brugere.

Trivago hotelprisindeks (tHPI) 

Trivagos hotel prisindeks (tHPI) er firmaets eget hotelprisindeks, der er udgivet hver måned.

Priser og anerkendelser 
Travel Industry Club – Online Manager 2010 – 3. Plads - Malte Siewert
START AWARD NRW 2009 – Nomineret i kategorien „Innovativ Start-Up“
Travel Industry Club Award 2009 – Top 10 finalist „Best Practice Award”
Travolution Awards 2009 – Kort liste „Best Travel Information Website“
Red Herring 100 – Vinder 2008
Europe innova, et initiativ fra Europa-kommissionen - Virksomhed og industri kaldet Trivago GmbH, som et eksempel på at hjælpe udviklingen af den ledige kvalitet i turist industrien såvel som modernisering, og support af det lokale arbejdsmarked.

Referencer

Eksterne henvisninger 
www.trivago.dk  

Softwarevirksomheder fra Tyskland
Sammenligningsportaler
Hoteller